

|  |  |
| --- | --- |
| Møtereferat | **Oppvekst og levekår**Lassa skolePostadr.: Postboks 8069 Forus, 4068 StavangerBesøksadr.: Rektor Berntsensgate 9Telefon: 51508302 Faks: E-post: lassa.skole@stavanger.kommune.no www.stavanger.kommune.noOrg.nr.: NO 964 965 226 |

|  |  |
| --- | --- |
| Gruppe: | **Driftstyremøte**  |
| Møtested: | **Lassa skole** |
| Møtedato/ -tid: | **01.02.2017 kl. 18.00 – 20.00** |
| Møteleder | Øyvind Gundersen | Referent: Kristin Haugen Olsen |
| Deltakere: | Øyvind Gundersen(leder) Petter Enoksen (foreldrerepresentant) Signe Sirevaag Thorsen (politisk representant) Ingvar Lunde (ledelsen) Nadine Littmann (kommunalt ansatt), Hildegunn Huse (ansatt/ tillitsvalgt) Emilie Soma Hauge, Daniel Fossan og Karen Sofie Fosså (elevråd) Kristin Haugen Olsen (rektor) |
| Forfall: |  |

|  |  |  |
| --- | --- | --- |
| REFERANSE  | JOURNALNR | DATO |

| **Sak nr.:** |  | **Ansvar** |
| --- | --- | --- |
| 1/17 | **Godkjenning av innkalling og møtebok fra 23.11.2016**Innkalling og møtebok er godkjent**.** |  |
| 2/17 | **Konstituering av driftstyret ved Lassa skole.**<http://www.stavanger.kommune.no/no/Tilbud-tjenester-og-skjema/Skole-og-utdanning/Reglementer/Driftstyrer/>**Ny foreldrerepresentant, Petter Enoksen erstatter Nina Thowsen.****Driftstyret konstituert.** |  |
|  Orientering | **Nytt fra Elevråd**Oppstart 2017.Tirsdag 10. januar hadde elevrådet nyttårsfrokost som start på nytt år og nytt elevrådsarbeid.Etter frokosten ble elevrådet delt i fire grupper, med en elev fra hvert trinn i hver gruppe, for å telle pengene som kom inn gjennom omvendt julekalender.Det kom inn rett under 27 000 kroner. Pengene går til Hei Verden.Friminutts aktiviteter:Elevrådet ble også enige om å arrangere disse friminutts aktivitetene:

|  |  |
| --- | --- |
| 2. til 4. trinn | 5. til 7. trinn |
| **Fram til vinterferien:**Diverse aktiviteter.**Etter vinterferien:**Fotballturnering. | **Fram til vinterferien:**Innebandy turnering.**Etter vinterferien:**Fotballturnering. |

Neste elevrådsmøte.Elevrådet jobbet i grupper før jul og ble enige om å arrangere en trivselsdag til våren/sommeren.På neste elevrådsmøte skal elevrådet begynne å planlegge denne dagen.**Nytt fra FAU**Det er avholdt stormøte for alle FAU representantene og det var godt oppmøte og stort engasjement.Stine Johannesen er valgt til ny FAU leder. Vi ønsker henne lykke til med arbeidet og ser frem til et godt samarbeid med skolen.De ulike gruppene er i gang med sine faste aktiviteter slik som:Karneval, sykkelprøven, dugnad og Hei Verden.Det ble orientert fra de ulike gruppene om hva de jobbet med. SFO gruppen er i en dialog med skolen, HMS gruppen jobber godt og har et samarbeid med skolen.Det ble etterspurt nye lekeapparater i skolegården fra foreldrene. Rektor informerer på møtet om at Lassa skole nå står for tur til å få fornyet noen av sine apparater. Det er et rulleringssystem i kommunen på alle skolenes lekeapparater.Det kom et ønske fra FAU om en prinsipiell avklaring om begrepet «avspasering» i forbindelse med Hei Verden arrangementet i mai. Rektor tar ønske fra foreldrene med tilbake til personalet og kommer med en avklaring på neste møte.**Nytt fra rektor**Vi har hatt en høst 2016 med lite fravær i personalgruppen på skolen. Fraværet er høyere i SFO, men dette skyldes langtidssykemeldinger.Det har kommet nye retningslinjer for sammensetning av HMS grupper i kommunale foretak. Disse skal implementeres i løpet av 2017. Det skal være månedlige møter med ny sammensetning av gruppene. ( -VO, ATV og SFO leder Nadine Littmann også skal være representert siden SFO virksomheten er i et annet bygg.) Det betyr at det ikke blir egne møter både med VO og ATV- men at disse slås sammen. Det kan eventuelt avtales egne møter ved behov. Oppgavene i HMS gruppen er de samme som det til nå har vært kun med verneombud og rektor. Oppgaver som ligger til HMS-gruppen: Utarbeide årshjul jf. [internkontrollforskriften § 5](http://www.arbeidstilsynet.no/binfil/download2.php?tid=77838) [(bruk mal for HMS-kalender)](http://intranett/Administrasjonsenheten/Personal-og-Organisasjon/HR-omradet/Handboker/HMS-Handbok-forside/Systematisk-HMS-arbeid/HMS-plan/). Fastsette virksomhetens mål for HMS i tråd med kommunens overordnede HMS-mål Gjennomføre eller oppdatere ROS-analyse årlig og ved behov Utarbeide HMS-handlingsplan Arbeide systematisk med resultater og oppfølging av blant annet medarbeiderundersøkelsen og internkontroll HMS  Nærvær og sykefravær, inkl. IA-arbeid i tråd med kommunens overordnede IA-handlingsplan. Ved å kartlegge:- Hvordan er det generelle arbeidsmiljøet?- Hvordan er tilrettelegging?- Hvordan er psykososialt arbeidsmiljø? Styrke meldekulturen og bruke meldte avvik i Synergi til forbedring og utvikling Stavanger kommunes aktuelle HMS-satsinger Gjennomgå og oppdatere relevante lokale HMS-rutiner, f.eks. knyttet til vold/trusler og brannvern. Årlig foreta en gjennomgang av det systematiske HMS-arbeidet (internkontroll HMS). Rapportere virksomhetens HMS-aktivitet i årsrapport HMS. Rapporten utarbeides i samarbeid mellom virksomhetsleder og verneombud for deretter å behandles og godkjennes av HMS-gruppen. Arbeidsmiljøsaker som ikke behandles eller løses av virksomheten skal løftes til AMU for virksomhetsområdet I tillegg vil Lassa skole ha eget møte med beredskapsgruppen som er sammensatt av ledelsen, helsesøster, SFO leder, skolekonsulent og miljøterapeut på skolen.Ledelsen har begynt planleggingen av neste skoleår. Personalet fyller i disse dager ut hvilke ønsker de har for neste skoleår.Lassa skole har en nedgang i elevtall, noe som influerer på budsjettet. (Kommer tilbake til det i sak 4/17)Rektor har blitt sertifisert gjennom BI som OTL-fasilitator. OTL er en forskningsbasert metode utviklet av professor Vivian Robinson som skal hjelpe til å bygge tillit samtidig som en driver forbedringsarbeid og praktisk utviklingsarbeid. Rektor skal som en av 14 i Norge lede 2 dagers works-shops på BI i metoden.IKT: Itslearning er på vei utOffice365 som vi var i startgropen på i april 16, ble i mai 16 bestemt at skulle bli Google i stedet. Det heter G-suite og vi skal inn på det i løpet av våren 17.Dette er en løsning for alle elever og lærere, der man har til enhver tid tilgang til alle sine dokumenter i «skyen». Man kan logge på fra alle typer enheter; pc, Mac, nettbrett og mobil.Vi har fått ny belysning i skolegården. Det har vært noen kommentarer og klager fra blokkene som mener de blir blendet og det vil bli satt på en type skjerming for dette.Vi har fått ny heis. Skolen venter på en ferdigbefaring og håper at det vil bli gjort enkelte endringer fordi heisen er lite brukervennlig slik den står i dag. Man er avhengig av nøkkel for å kunne bruke den. **Nytt fra Skolemiljøutvalget**Det har ikke vært avhold møte i Skolemiljøutvalget siden driftstyret hadde møte i november 2016. Elevrepresentantene går vernerunder og skal være med og evaluere Elevundersøkelsen.**Informasjon tatt til orientering.** |  |
| 3/17 | **Nytt fra SFO v/ SFO leder Nadine Littmann**SFO har fremdeles tre i personalet som er langtidssykemeldte, men har utover det lite fravær. SFO leder har hatt møte med SFO representant i FAU, driftstyreleder og rektor. Her kom det frem noen tanker og ønsker fra foreldrerepresentanten som SFO leder og rektor ville undersøke. Det er gjennomført besøk på andre SFO’er og det vil bli et oppfølgingsmøte hvor erfaringene og eventuelle forandringer blir presentert.**Informasjon tatt til orientering.** |  |
| 4/17 | **Budsjett 2017****Lassa skole har en nedgang på kr. 4,2 mill. i sitt budsjett fra 2016 til 2017**Budsjettnedgangen fra 2016 til 2017 skyldes bla:1) Fjernet budsjett og tilsvarende kostnader til internhusleie i 2017 – kr 3 230 0002) Nedgang i elevtall våren 388 – 365 = 23 elever til en gjennomsnittskostnad på ca  kr 60 000 = 1, 4 mill \*0,54 % for våren =745 200Nedgang i elevtall for høsten = 0For Lassa vil det i tillegg til elevressursen på kr 745 200 komme levekårsindeks som i tillegg og som gjør at nedgangen blir større enn for andre skoler. 3) I 2016 fikk skolen kr 200 000 til dekning av rektor sin utviklingspermisjon, disse er ikke med i 2017 budsjettet. 4.) Seniorer har en økning fra 2016 til 2017 på kr 250 000 – 149 000= ca 100 0005.) Nedgang i kategorielever fra 618 000 – 337 000 = 281 0006) Økning i minoritetsspråklige elever fra 158 000– 263 000= 105 000**Til sammen utgjør disse forholdene om lag: -3,2-0,7-0,2+0,1-0,3+ 0,1=  nedgang på kr - 4,2 mill (**23,7 – 19,5= 4,2 mill)Budsjettet viser at vi kan ha 26,3 årsverk i 2017 – dette er det samme som høsten 2016. (Vi hadde en nedgang på 2 årsverk fra våren 2016 til høsten 2016 og dette skyldes i hovedsak at vi ble trukket penger ifht kategorimodellen)Budsjettet for 2017 viser en nedgang i driftsutgifter i skolen på kr. 19.000SFO får en reduksjon i bemanning på 42% årsverk. De går fra 6,55 årsverk til 6,13 årsverk (inkl SFO leder i 100% stilling)SFO sitt budsjett justeres også for levekår og har derved mindre budsjett enn skoler i andre levekårssoner. |  |
| 5/17 | **Regnskap 2016**Vi har ikke fått regnskapet for 2016 fra økonomiavdelingen enda. Lassa skole hadde et kalkulert mindreforbruk i 2016 som blir overført til 2017. Stipulert størrelse ca. kr.350.00,-**Informasjon tatt til orientering.** |  |
| 6/17 | **Foreldreundersøkelsen 2016**Foreldreundersøkelsen gjennomføres på 3. og 6. trinn hvert år.Undersøkelsen gjennomføres om høsten, i perioden november - desember.Resultatene fra årets prøve ble lagt frem i møtet.To punkt scoret på rødt. Disse skal undersøkes videre av skolen og legges frem på neste møte. De to punktene er arbeidsforhold og håndtering av mobbing.Resultatene legges ut på skolens hjemmeside under «Foreldreundersøkelsen» |  |
| 7/17 | **Skolebidragsindikator**SBB skolebidragsindikatoren sier noe om hva skolene og kommunene bidrar med til elevenes læring. Det er imidlertid viktig at enkeltskolers resultat tolkes med varsomhet. Skoleresultatene henger ofte sammen med elevenes forutsetninger. Indikatoren tar utgangspunkt i at dersom alle elever hadde samme forutsetninger, vil forskjeller i læring være det skolen har bidratt med.Resultatene fra 2010 – 2015 viser at Lassa skole ligger over snittet både på småtrinnet – mellomtrinnet og når våre avgangselever måles på ungdomsskolen.Driftsstyret uttrykte skepsis til metodikken som legges til grunn for denne målingen, og stilte spørsmål ved presisjonsnivået og informasjonsverdien til en slik indikator. Det virker som man bruker betydelige ressurser på å gjennomføre en undersøkelse/analyse uten at det fremstår som klart hva denne skal brukes til. **Informasjon tatt til orientering.** |  |
| 8/17 | **Fotografering på Lassa skole**Skolen har mottatt tilbud om fotografering av Fovea på samme vilkår som tidligere år. Det skal ikke foregå aktiv markedsføring, reklame etc. fra Fovea side mot hjemmene. Kun et frivillig tilbud.Skolen mottar en gratis katalog med alle klassene og ansatte.**Vedtak: Driftsstyret går inn for skolefotografering under disse vilkår som tidligere år.**

|  |
| --- |
|  |

 |  |
| 9/17 | **Årlig HMS rapport for Lassa skole**Årlig rapporteres det inn fra skolen om HMS situasjonen på skolen.Det er ikke meldt om noen store avvik i år. (Vi rapporterer inn via Synnergi) Vi har ikke fått eller fattet noen enkeltvedtak etter §9ADet er lavt sykefravær og ingen personalrelaterte konflikter på Lassa skole.**Saken tatt til orientering** |  |
| 10/17 | **Forslag om å endre rutiner for utsendelse av referat fra driftstyremøter.**Etter ønske ble det endret rutiner for utsendelse av referat, slik at det i dag sendes referat med innkalling til neste møte.**Vedtak: Møtereferat sendes ut til foreløpig godkjenning på mail i etterkant av et avholdt drifstyremøte.**  |  |
| 11/17 | **Eventuelt****Ingen saker til eventuelt.** |  |